《今岁吾乡颇稔而收成值雨夜坐有怀二首 其二》
宋代·方一夔

萧萧疏雨未调霜，空向寒阶滴夜长。风激木围如撼枕，虫号土穴欲扶床。

蚁倾清浊香浮瓮，蟹劈尖圆黄戴筐。独背残灯眠未稳，梦寻归路到枌乡。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。